
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ПАТШАЛӐХ ГРАЖДАН 
СЛУЖАЩИЙӖСЕНЕ НУМАЙ ҪУЛ ӖҪЛЕНӖШӖН ПЕНСИ ТӲЛЕМЕЛЛИ УСЛОВИСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикин патшалӑх граждан служащийӗсене нумай ҫул ӗҫленӗшӗн пенси тӳлемелли условисем ҫинчен" 2003 ҫулхи ҫу уйӑхӗн 30-мӗшӗнчи 16 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 54 №; 2004, 60 №; 2005, 62, 64 №-сем; 2007, 73 №; 2008, 78 №; 2009, 82 №; 2011, 91 №; 2012, 95 №; "Республика" хаҫат, 2012, чӳк уйӑхӗн 22-мӗшӗ; Чӑваш Республикин Саккунӗсен пуххи, 2013, 7 №; 2015, 2 №; 2016, 4, 12 №-сем; "Республика" хаҫат, 2019, ака уйӑхӗн 10-мӗшӗ; 2020, пуш уйӑхӗн 25-мӗшӗ; 2022, юпа уйӑхӗн 5-мӗшӗ, раштав уйӑхӗн 28-мӗшӗ; 2023, чӳк уйӑхӗн 29-мӗшӗ) ҫакӑн пек улшӑнусем кӗртес: 
1) 5 статьяра:
а) ҫакӑн пек ҫырса 1.2-мӗш пункт хушса хурас: 
"1.2. Чӑваш Республикин патшалӑх службин патшалӑх должноҫӗсене йышӑннӑ ҫынсем (малалла ҫавӑн пекех тивӗҫлӗн – патшалӑх служащийӗ, патшалӑх службин должноҫӗ, патшалӑх служби) нумай ҫул ӗҫленӗшӗн пенси парас тӗллевпе патшалӑх службин стажне шутламалли тата ҫирӗплетмелли Чӑваш Республикин Министрсен Кабинечӗ палӑртнӑ йӗркепе килӗшӳллӗн шутласа кӑларнӑ 15 ҫултан кая мар стаж пур пулсан нумай ҫул ӗҫленӗшӗн паракан пенсие, ӑна Федерацин "Страхлав пенсийӗсем ҫинчен" саккунӗпе килӗшӳллӗн ватлӑхпа (инвалидлӑхпа) памалла тунӑ страхлав пенсийӗ ҫумне е Федерацин маларах вӑйра пулнӑ "Раҫҫей Федерацийӗнче халӑха ӗҫпе тивӗҫтересси ҫинчен" 1991 ҫулхи ака уйӑхӗн 19-мӗшӗнчи 
1032-I №-лӗ саккунӗпе килӗшӳллӗн срокчен памалла тунӑ страхлав пенсийӗ ҫумне хушса параҫҫӗ, патшалӑх службинчен ҫак сӑлтавсемпе кайнӑ чухне илме пултараҫҫӗ:
1) Чӑваш Республикин Конституцийӗпе тата Чӑваш Республикин саккунӗсемпе килӗшӳллӗн туса хунӑ Чӑваш Республикин патшалӑх влаҫӗн органӗсене, патшалӑхӑн ытти органӗсене пӗтерсе хунине, ҫавӑн пекех Чӑваш Республикин патшалӑх влаҫӗн органӗсен, вӗсен аппарачӗсен, Чӑваш Республикин Конституцийӗпе тата Чӑваш Республикин саккунӗсемпе килӗшӳллӗн туса хунӑ патшалӑхӑн ытти органӗсен патшалӑх служащийӗсен штатне чакарнине пула; 
2) Чӑваш Республикин патшалӑх должноҫӗсене йышӑнакан ҫынсен полномочийӗсене пурнӑҫлассине тивӗҫтерме Чӑваш Республикин саккунӗсемпе палӑртнӑ йӗркепе туса хунӑ должноҫсенчен ҫав ҫынсен полномочийӗсем вӗҫленнипе хӑтарнине пула; 
3) Чӑваш Республикин саккунӗпе палӑртнӑ патшалӑх службин должноҫне йышӑнмалли чи аслӑ ҫула ҫитнине пула; 
4) сывлӑх хавшани патшалӑх службин йышӑнса тӑракан должноҫӗнче ӗҫлеме чӑрмантарнӑран патшалӑх службинче малалла ӗҫлеме май пулманнине тупса палӑртнине пула; 
5) патшалӑх пенсине тухнӑ май хӑй ирӗкӗпе ӗҫлеме пӑрахнине пула.
Патшалӑх службинчен ҫак пунктӑн 2–5-мӗш ҫум пункчӗсемпе пӑхса хӑварнӑ сӑлтавсемпе кайнӑ патшалӑх служащийӗсем нумай ҫул ӗҫленӗшӗн паракан пенсине вӗсем ӗҫрен каяс умӗн патшалӑх службин должноҫне 
12 тулли уйӑхран кая мар йышӑннӑ пулсан илме пултараҫҫӗ.
Патшалӑх службинчен ҫак пунктӑн 1-мӗш ҫум пункчӗпе пӑхса хӑварнӑ сӑлтавсемпе патшалӑх службин должноҫӗнче ӗҫлени 12 тулли уйӑх ҫитиччен кайнӑ патшалӑх служащийӗсем нумай ҫул ӗҫленӗшӗн паракан пенсине 15 ҫултан кая мар патшалӑх службин стажӗ пур пулсан илме пултараҫҫӗ.
Патшалӑх служащийӗсене нумай ҫул ӗҫленӗшӗн пенси тӳлемелле тумалли условисене ҫак статьян 3-мӗш тата 3.1-мӗш пункчӗсен граждан служащийӗсем валли пӑхса хӑварнӑ положенийӗсемпе килӗшӳллӗн палӑртаҫҫӗ, патшалӑх служащине нумай ҫул ӗҫленӗшӗн паракан пенси виҫине, нумай ҫул ӗҫленӗшӗн паракан пенси виҫине шутласа кӑлармалли уйӑхри вӑтам ӗҫ укҫине, нумай ҫул ӗҫленӗшӗн паракан пенсие палӑртмалли йӗркене, нумай ҫул ӗҫленӗшӗн паракан пенсие памалла тумалли тата унӑн виҫине улӑштармалли срока, нумай ҫул ӗҫленӗшӗн паракан пенсие тӳлемелле тумалли, унӑн виҫине ҫӗнӗрен шутласа памалли, памалли тата ҫитерсе памалли йӗркене, нумай ҫул ӗҫленӗшӗн паракан пенсие индексацилемелли йӗркене ҫак Саккунӑн 6, 8–12 статйисен граждан служащийӗсем валли пӑхса хӑварнӑ положенийӗсемпе килӗшӳллӗн палӑртаҫҫӗ.";
ӑ) 2-мӗш пунктра "Раҫҫей Федерацийӗн "Раҫҫей Федерацийӗнче халӑха ӗҫпе тивӗҫтересси ҫинчен" 1991 ҫулхи ака уйӑхӗн 19-мӗшӗнчи 1032-I №-лӗ саккунӗпе килӗшӳллӗн" сӑмахсене "Раҫҫей Федерацийӗн маларах вӑйра пулнӑ "Раҫҫей Федерацийӗнче халӑха ӗҫпе тивӗҫтересси ҫинчен" 1991 ҫулхи ака уйӑхӗн 19-мӗшӗнчи 1032-I №-лӗ саккунӗпе е Федерацин "Раҫҫей Федерацийӗнче халӑха ӗҫпе тивӗҫтересси ҫинчен" 2023 ҫулхи раштав уйӑхӗн 12-мӗшӗнчи 565-ФЗ №-лӗ саккунӗпе килӗшӳллӗн" сӑмахсемпе улӑштарас;
б) 3-мӗш пунктӑн пӗрремӗш предложенине ҫакӑн пек ҫырса хурас: "Нумай ҫул ӗҫленӗшӗн паракан пенсие Раҫҫей Федерацийӗн патшалӑх службинче тӑнӑ тапхӑрта, Раҫҫей Федерацийӗн патшалӑх должноҫне, Чӑваш Республикин е Раҫҫей Федерацийӗн урӑх субъекчӗн патшалӑх должноҫне професси (яланхи) йӗркепе йышӑннӑ чухне, муниципаллӑ должноҫа яланхи йӗркепе йышӑннӑ чухне, муниципаллӑ служба должноҫне йышӑннӑ чухне, ҫавӑн пекех Раҫҫей Федерацийӗ хутшӑннипе туса хунӑ патшалӑхсем хушшинчи (правительствӑсем хушшинчи) органсенче, Раҫҫей Федерацийӗн пӗтӗм тӗнчери договорӗсемпе, Раҫҫей Федерацийӗн саккунӗсемпе килӗшӳллӗн нумай ҫул ӗҫленӗшӗн паракан пенсие, пенси ҫумне уйӑхсерен хушса тӳлекен укҫана федераци патшалӑх (граждан) служащийӗсем, Раҫҫей Федерацийӗн патшалӑх должноҫӗсене йышӑннӑ ҫынсем валли палӑртнӑ йӗркепе тата условисемпе памалла тунӑ тата ӑна тӳлекен должноҫсенче ӗҫленӗ тапхӑрта памаҫҫӗ.";
в) 3.1-мӗш пункта ҫакӑн пек ҫырса хурас:
"3.1. Ҫак статьяпа килӗшӳллӗн нумай ҫул ӗҫленӗшӗн паракан пенсие, федераци саккунӗсемпе, Раҫҫей Федерацийӗн Президенчӗн тата Раҫҫей Федерацийӗн Правительствин акчӗсемпе килӗшӳллӗн федераци бюджечӗн, федерацин "Сириус" территори бюджечӗн укҫи-тенки шучӗпе палӑртакан тата тивӗҫтерекен пурнӑҫ тӑршшӗпе уйӑхсерен паракан укҫана, пенси ҫумне уйӑхсерен хушса тӳлекен укҫана (пурнӑҫ тӑршшӗпе уйӑхсерен паракан укҫана) е пурнӑҫ тӑршшӗпе уйӑхсерен паракан хушма пурлӑх тивӗҫтерӗвне, ҫавӑн пекех Раҫҫей Федерацийӗн субъекчӗсен патшалӑх должноҫӗсене е муниципаллӑ должноҫсене йышӑннӑ, е тата Раҫҫей Федерацийӗн субъекчӗсен патшалӑх граждан службинче е муниципаллӑ службӑра тӑнӑ май Раҫҫей Федерацийӗн субъекчӗсен саккунӗсемпе е вырӑнти хӑй тытӑмлӑх органӗсен акчӗсемпе килӗшӳллӗн нумай ҫул ӗҫленӗшӗн паракан пенсие (пенси ҫумне уйӑхсерен хушса тӳлекен укҫана, ытти тӳлевсене) пӗр вӑхӑтра илме пултаракан ҫынсене ҫак статьяпа килӗшӳллӗн нумай ҫул ӗҫленӗшӗн паракан пенси е хӑйсем суйланӑ тӑрӑх кӑтартнӑ ытти тӳлевсенчен пӗрне пама палӑртса хураҫҫӗ.";
2) 7 статьян пӗрремӗш абзацне ҫакӑн пек ҫырса хурас:
"Патшалӑх служащийӗсене, граждан служащийӗсене нумай ҫул ӗҫленӗшӗн пенси тӳлеме Чӑваш Республикин патшалӑх службин, Чӑваш Республикин патшалӑх граждан службин стажне кӗрекен службӑн (ӗҫлевӗн) тапхӑрӗнче йышӑннӑ должноҫсен переченьне ҫак Саккун ҫумне хушса ҫырнипе килӗшӳллӗн палӑртаҫҫӗ.";
3) 8 статьяра:
а) ятӗнче "граждан служащийӗсен пенси" сӑмахсене "нумай ҫул ӗҫленӗшӗн паракан пенси" сӑмахсемпе улӑштарас;
ӑ) 1-мӗш пунктӑн пӗрремӗш абзацӗнче "граждан служащийӗсене нумай ҫул ӗҫленӗшӗн паракан пенси" сӑмахсене "нумай ҫул ӗҫленӗшӗн паракан пенси" сӑмахсемпе улӑштарас;
б) 3-мӗш пунктра "граждан служащийӗсен пенси" сӑмахсене "нумай ҫул ӗҫленӗшӗн паракан пенси" сӑмахсемпе улӑштарас;
4) 9 статьян 2-мӗш пунктӗнче "граждан служащийӗсене нумай ҫул ӗҫленӗшӗн пенси виҫине ҫӗнӗрен шутлама пултараҫҫӗ" сӑмахсене "нумай ҫул ӗҫленӗшӗн паракан пенси виҫине ҫӗнӗрен шутлаҫҫӗ" сӑмахсемпе улӑштарас;
5) "Чӑваш Республикин патшалӑх граждан служащийӗсене нумай ҫул ӗҫленӗшӗн пенси тӳлеме Чӑваш Республикин патшалӑх граждан службин стажне кӗрекен службӑн (ӗҫлевӗн) тапхӑрӗнче йышӑннӑ должноҫсен переченӗ" хушса ҫырнинче:
а) ятне ҫакӑн пек ҫырса хурас:
"Чӑваш Республикин патшалӑх службин патшалӑх должноҫӗсене йышӑннӑ ҫынсене, Чӑваш Республикин патшалӑх граждан служащийӗсене нумай ҫул ӗҫленӗшӗн пенси тӳлеме Чӑваш Республикин патшалӑх службин, Чӑваш Республикин патшалӑх граждан службин стажне кӗрекен службӑн (ӗҫлевӗн) тапхӑрӗнче йышӑннӑ должноҫсен переченӗ"; 
ӑ) пӗрремӗш абзаца ҫакӑн пек ҫырса хурас:
"Чӑваш Республикин патшалӑх службин патшалӑх должноҫӗсене йышӑннӑ ҫынсене, Чӑваш Республикин патшалӑх граждан служащийӗсене нумай ҫул ӗҫленӗшӗн пенси тӳлеме Чӑваш Республикин патшалӑх службин, Чӑваш Республикин патшалӑх граждан службин стажне ҫак должноҫсенче ӗҫленӗ службӑн (ӗҫлевӗн) тапхӑрӗсем кӗреҫҫӗ:";
б) ҫакӑн пек ҫырса 10.3–10.5-мӗш пунктсем хушса хурас:
"10.3) Украина ССРӗн Конституцийӗпе тата (е) Крым Республикин Конституцийӗпе килӗшӳллӗн туса хунӑ патшалӑх органӗсенчи тата вырӑнти хӑй тытӑмлӑх органӗсенчи ертӳҫӗсен, специалистсен должноҫӗсем, ҫавӑн пекех яланхи (штат) никӗс ҫинче йышӑнакан суйлавлӑ должноҫсем, вӗсене Крым Республики территорийӗнче е Севастополь хулин территорийӗнче 2014 ҫулхи пуш уйӑхӗн 18-мӗшӗ тӗлне ялан пурӑннӑ Раҫҫей Федерацийӗн гражданӗсем 1992 ҫулхи кӑрлач уйӑхӗн 1-мӗшӗнчен пуҫласа 1993 ҫулхи раштав уйӑхӗн 31-мӗшӗччен йышӑнса тӑнӑ;
[bookmark: Par4]10.4) ҫак переченӗн 10.3-мӗш пунктӗнче кӑтартнӑ Раҫҫей Федерацийӗн гражданӗсем Крым Республикин тата Севастополь хулин территорийӗсенче 2014 ҫулхи нарӑс уйӑхӗн 21-мӗшӗччен вӑйра тӑнӑ саккунсемпе килӗшӳллӗн 1994 ҫулхи кӑрлач уйӑхӗн 1-мӗшӗнчен пуҫласа 2014 ҫулхи пуш уйӑхӗн 17-мӗшӗччен йышӑнса тӑнӑ должноҫсем, ҫав шутра:
а) депутатсен яланхи (штат) никӗс ҫинче йышӑнса тӑнӑ должноҫӗсем;
ӑ) патшалӑх служащийӗсен рангӗсене паракан должноҫсем;
б) судьясен должноҫӗсем;
в) дипломат рангӗсем паракан должноҫсем;
г) прокуратура ӗҫченӗсене класс чинӗсем паракан должноҫсем;
д) ҫар тата ятарлӑ званисем паракан должноҫсем;
е) вырӑнти хӑй тытӑмлӑх органӗсенче рангсем паракан должноҫсем;
10.5) ҫак переченӗн 10.4-мӗш пунктӗнче кӑтартнӑ Раҫҫей Федерацийӗн гражданӗсем Крым Республикин тата Севастополь хулин территорийӗсенче вырнаҫнӑ патшалӑх органӗсенче тата вырӑнти хӑй тытӑмлӑх органӗсенче 2014 ҫулхи пуш уйӑхӗн 18-мӗшӗнчен пуҫласа раштав уйӑхӗн 31-мӗшӗчченхи тапхӑрта йышӑнса тӑнӑ, ҫак переченӗн 10.3-мӗш пункчӗпе пӑхса хӑварнӑ должноҫсем;";
в) ҫакӑн пек ҫырса 11.2-мӗш пункт хушса хурас:
"11.2) Европӑри реконструкципе аталану банкӗнчи тата Инвестицисем хывассине гарантилекен нумай ӗҫ-хӗллӗ агентствӑри Раҫҫей дирекцийӗсен, Пӗтӗм тӗнчери реконструкципе аталану банкӗнчи тата Пӗтӗм тӗнчери валюта фондӗнчи Раҫҫейри ӗҫ тӑвакан дирекцисен Раҫҫей Федерацийӗн Президенчӗн "Пӗтӗм тӗнчери хӑш-пӗр финанс организацийӗсенчи Раҫҫей дирекцийӗсен (ӗҫ тӑвакан дирекцийӗсен) ӗҫченӗсем ҫинчен" 2025 ҫулхи ака уйӑхӗн 2-мӗшӗнчи 211 №-лӗ Указӗн 1-мӗш пункчӗпе килӗшӳллӗн палӑртакан ӗҫченӗсен должноҫӗсем тата Раҫҫей Федерацийӗн гражданӗсем йышӑнакан должноҫсем;".

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

